AlexejDobrolubov/national_council_slovak_2010 huggingface dataset:
46. schôdza NR SR - 1.deň - B. popoludní
Dátum: 2026-01-27
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

92. Ďakujem za slovo. Ja nadviažem, nadviažem na slovo pána Grendela, pána poslanca. Čo bolo slušné na poslednom dni rokovania Národnej rady v minulom roku? Čo bolo slušné, keď tu bolo obmedzovanie vystupovania predsedu, predsedu vlády, keď tu došlo alebo sa strhlo k bitke? Prečo sa bojíte prijať tento rokovací poriadok? Čomu sa bránite? Čo sa bojíte slušne obliecť? Bojíte sa slušne správať? Veď patríme medzi 150 ľudí, ktorí v podstate majú reprezentovať celé Slovensko. Ak niekto príde v teniskách, príde v bunde, to je len porušenie nejakého etického kódexu a slušnosti poslanca Národnej rady. Všetci nás sledujú v priamych prenosoch, pozerajú, ako sa správame, ako rokujeme a ako, ako jeden druhého v podstate rešpektujeme. Ak hovoríte o tom, že tento zákon alebo tento návrh by, v podstate obmedzuje možnosť rokovania alebo teda vyjadrovania nejakých názorov, tak si spomeňte na to, ako dva týždne sa rokovalo o jednom návrhu v minulom, v poslednom rokovaní minulého roka. Dva týždne a jeden deň. Niektorí poslanci v priebehu dvoch dní 10. a 11. 12. vystupovali viac ako dve hodiny. Majú na to právo, ale tým pádom sa obmedzila možnosť rokovania o návrhoch zákonov, ktoré naozaj sú potrebné pre občanov a ktoré sa mali riešiť. Takže zoberme to aj z tohto pohľadu a z tejto strany. Ďakujem.
43. schôdza NR SR - 12.deň - B. popoludní
Dátum: 2025-12-10
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

28. Ďakujem za slovo, pán predsedajúci. Pani Plevíková, veľmi pekne a stručne ste popísali situáciu v parlamente, akým spôsobom sa zapája opozícia do rozpravy a akým spôsobom neustále a stále útočí a stále všetko kritizuje. Ja sa priznám, že za tú dobu, čo tu sedím, to dva, dva týždne aj kúsok, už ma niekoľkokrát zdvihlo zo stoličky, aby som reagoval, ale už teraz mi to naozaj nedalo, pretože tak ako sa tu často spomína z jednej aj z druhej strany klamstvo, zavádzanie, tak si myslím, že je treba zhodnotiť a počúvať jednu stranu aj druhú stranu. Je smutné a je škoda, že aj vy ako opozícia si nepriznáte spolupodiel na tvorbe toho Trestného zákona a teraz sa musí riešiť jeho oprava. Tak som chcel aj reagovať na to, že v podstate dnes by mal byť taký čierny deň. Čierny deň preto, pretože včera bol zrušený Úrad pre ochranu oznamovateľov a čuduj sa svete, ten Úrad pre oznamovateľov stále visí na internete, stále má svoju budovu, stále má otvorené dvere, ale neposkytuje objektívne všetkým žiadateľom o ochranu rovnaký meter, pretože súčasne odvolaný krajský prokurátor v Žiline podal žiadosť o ochranu a tá mu bola progresívne a objektívne zamietnutá. Takže o akej objektívnosti sa dá rozprávať o úrade, ktorý ste tak obhajovali a za ktorým ste tak veľmi stáli? Myslím si, že to, že bolo, bola schválená zmena toho úradu, tak je namieste a že dôjde k nejakej náprave. Ďakujem.
52. schôdza NR SR - 13.deň - A. dopoludnia
Dátum: 2026-06-12
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem za slovo a ďakujem ti za tvoj príspevok. Ty si spomenula Tibora Gašpara, ktorý teda hovoril o tom ovplyvňovaní, ja som o tom Ďakujem za slovo a ďakujem ti za tvoj príspevok. Ty si spomenula Tibora Gašpara, ktorý teda hovoril o tom ovplyvňovaní, ja som o tom v mojom príspevku dávnejšie hovorila tiež, vtedy som to nazvala, že teda aj som ľudí vyzvala, že, ak ich obiehajú nejakí svedkovia progresívni, nech nám to, prosím, dajú vedieť, lebo naozaj by ma to zaujímalo. A druhá vec, o ktorej si hovorila, je, že títo ľudia mnohí žijúci v zahraničí, ktorí volia zo zahraničia, stále na Slovensku platia dane. O tom som ja tiež vtedy rozprávala a prišla mi správa od pána, ktorý napísal: „Sledujem živý prenos zo zahraničia a ďakujem za váš príspevok do rozpravy. Povedali ste jednu dôležitú vec, že občania SR, ktorí pracujú v zahraničí, na Slovensku stále platia dane a ja som ich platil, už nie. Rozhodol som sa, že nechcem podporovať Ficovu plutokraciu.“ A toto je presne to. Bojíte sa ľudí, ktorí videli, že štát môže fungovať aj inak, aj lepšie ako ten, ktorý tu vy dnes budujete. Nejde vám o žiadne technické problémy, o nejakú bezpečnosť, nejde vám ani o rozpočet, ani o logistiku. Je to čistý politický kalkul. Vidíte, že to ľudí hnevá, tak horko-ťažko do toho aspoň dávate tú, alebo teda novelizujete to o tie konzuláty. Súčasná vláda sa vedome vzdáva tých veľmi šikovných vzdelaných ľudí, ktorí naozaj v tom zahraničí zbierajú kontakty, zbierajú know-how, zbierajú vedomosti, mohli by ich doniesť na Slovensko. Majú nádej, že ich budú môcť raz doniesť naspäť na Slovensko. Vy im tú nádej takto beriete, likvidujete, cynicky im kladiete prekážky a naozaj namiesto toho, aby ste týmto ľuďom vytvárali nejaké podmienky, aby ich návrat na Slovensko bol čo najjednoduchší, tak tu trávime čas tým, že ich cynicky trestáte a mňa už to fakt nebaví. Je piatok 15:46 a my sme sa nikam nepohli, nepočuli sme od vás žiadne nové argumenty a je to fakt hanba. Ďakujem.
52. schôdza NR SR - 13.deň - A. dopoludnia
Dátum: 2026-06-12
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem pekne. Ďakujem, pán kolega, za tvoj príspevok, za váš príspevok. Ospravedlňujem sa. Vy ste hovorili o nepresnosti dát a ja by som rada trošku aj nadviazala, lebo ono to súvisí o tom, čo sme sa tu bavili predtým. A pán predsedajúci povedal, že tu šírime demagógiu o odchode mladých ľudí. No a tie aktuálne tvrdenia Úradu vlády, ja som si ich tiež pozrela, videla som ten príspevok o náraste návratov Slovákov zo zahraničia verzus odchodov, sú teda predpoklad, lebo nikde to neuvádzajú, ale vyvodzované z pozitívneho migračného salda. No a ako inak narážajú na chýbajúcu analytickú hĺbku, pretože síce áno, štatistiky za rok 2024 potvrdzujú, že počet prisťahovaných ľudí na Slovensko prevýšil počet vysťahovaných. No takýmto ukazovateľom, keď sa na to logicky pozriete, predsa nemôžete tvrdiť, že je to nejaký dôkaz o návrate domov, lebo toto migračné saldo je ovplyvnené napríklad veľmi výrazne konfliktom, teda vojnou na Ukrajine, a do veľkej miery sú to iné osoby prichádzajúce za prácou na Slovensko a teda bez detailného členenia dát, ktoré ja som nenašla podľa štátnej príslušnosti, nie je možné vyvádzať takýto záver z toho, že tí ľudia, čo sa vracajú, sú práve V tom teda vojnou na Ukrajine. A do veľkej miery sú to iné osoby prichádzajúce za prácou na Slovensko, a teda bez detailného členenia dát, ktoré ja som nenašla podľa štátnej príslušnosti, nie je možné vyvádzať takýto záver z toho, že tí ľudia, čo sa vracajú, sú práve slovenskí občania. No a okrem toho, keď sa pozrieme na demografickú štruktúru týchto návratov, tak tá odhaľuje totálny kvalitatívny rozpor, pretože zatiaľ čo sa vracajú ľudia, najmä starší, v strednom veku, ktorí sú, áno, motivovaní rastúcimi nákladmi na život v zahraničí alebo blížiacim sa dôchodkom, tak Slovensko stále čelí chronickému odlivu mozgov. Približne 19 % všetkých slovenských vysokoškolákov, to je každý piaty, študuje mimo Slovenska. Máme 32 000 študentov v zahraničí a v rámci EÚ a OECD patríme k špičke.
52. schôdza NR SR - 13.deň - A. dopoludnia
Dátum: 2026-06-12
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Za vystúpenie, a presne ako si vravela, je to jeden zlý, zlý úmysel. Je to žiadna ochrana volieb, ale maximálne tak ochrana koaličných percent. Ako myslím, že už je to všetkým úplne jasné. Pri tejto novele sa koalícia tvári, že nejde o obmedzovanie, že sa voľba zo zahraničia nekončí, len sa mení spôsob. Takže áno, presne ako aj Dana teraz vravela, ľudia sa budú musieť dostaviť na zastupiteľské úrady. Spravili ste im to tak komplikované, ako sa len dalo a touto novelou sa snažíte robiť nejaký damage control a je to podľa mňa naozaj trápne. A SMER a SNS sú teda aspoň trošku transparentní v tomto. Oni sa netvária, že im ide o nejaké dobro veci. Proste videli, ako ľudia zo zahraničia volili a nepáči sa im to a Hlas sa tu stále trošku hrá na nejakú akože umiernenejšiu časť koalície. A na tých zodpovedných a naozaj je to priehľadné. A mňa veľmi mrzí, že ľuďom rušíte funkčný, jednoduchý, dostupný spôsob hlasovania a nahrádzate ho systémom, ktorý bude omnoho komplikovanejší. Už vám to tu mnohí vytkli, ale naozaj takto sa to nerobí, pokiaľ raz taká možnosť existuje, ak od nej ustupujete. Je to veľmi nedemokratické a nedáva to zmysel. Nie je to podľa žiadnych odporúčaní. Mohli ste tým ľuďom, ktorí odišli, ktorí v tom zahraničí podnikajú, ktorí vidia, ako môže fungovať funkčný systém, ktorí tam naberajú skúsenosti a majú vzťah k Slovensku, pravidelne chodievajú na Slovensko domov, aspoň dať tú nádej, že majú stále šancu niečo meniť a že môžu sa raz vrátiť a tí ľudia sledujú, čo sa tu deje. Ja mám tiež mnoho rodiny, ktorá žije v zahraničí a naozaj je to cynické.
52. schôdza NR SR - 13.deň - A. dopoludnia
Dátum: 2026-06-12
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem za slovo. Zuzka ty si hovorila aj o dôvere a ďakujem ti, že si teda aj toto spomenula, lebo ja to naozaj považujem za strašne dôležitú súčasť celej tejto diskusie a naozaj sa pýtam, že či si, kolegovia, uvedomujete, akú obrovskú cenu za toto všetko budeme platiť, a ja tým nemyslím len tých 50 000 alebo koľko to vlastne je, o ktorých sa tu dohadujeme, ale tou, tou oveľa vyššou cenou je, že strácame dôveru špeciálne mladej generácie a mami na to dáte. A vieme, že mladí ľudia nielen, že sú nahnevaní, ale sú totálne frustrovaní a nie je to, nie je, že sú apolitickí. To je proste totálna frustrácia z toho, ako tie inštitúcie fungujú. 84 % z nich stále verí, že demokracia je síce najlepší systém, ako usporiadať spoločnosť, no len 35 % verí, že majú šancu niečo reálne ovplyvniť. A dáta z jari, tejto jari, od Úradu komisára pre deti sú za mňa absolútne mrazivé. Až 75 % mladých ľudí vo veku 16 až 17 rokov zvažuje odchod zo Slovenska, pričom takmer polovica z nich sa už teraz rozhodla, že sa domov nevráti. To je odliv mnohých talentovaných ľudí, ktorí našej krajine neveria. A prečo odchádzajú? Vôbec to nie je o platoch. 70 % z nich je nespokojných s fungovaním štátu a úradov. A keď vidia, že parlament namiesto riešenia napríklad krízy bývania, ktorú ako problém vníma 69 % z nich, alebo modernizácie školstva, alebo akýchkoľvek iných reálnych problémov ľudí, ktoré žijú každý deň, rieši nekonečné zmeny rokovacieho poriadku a ochranu vlastných káuz, tak ja neviem, akože aký je to signál, že tento systém sa o vás absolútne nezaujíma. A ja sa naozaj len bojím, že my sa čoskoro zobudíme v krajine, ktorú už budú fakt formovať len tí, ktorí v tie inštitúcie a hlavne v demokraciu prestali veriť a mám z toho naozaj
52. schôdza NR SR - 6.deň - B. popoludní
Dátum: 2026-06-02
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem za slovo a ďakujem tebe, Iren, za príspevok. Naozaj, hovorila si veľa o mimovládnych organizáciách a nedá sa s tebou nesúhlasiť. Ministerstvo vnútra chce garantovať cez akýsi nový systém akreditácie vysokú úroveň a odbornú spôsobilosť subjektov, ktoré tieto programy realizujú. Samotné ministerstvo argumentuje potrebou eliminácie neodbornosti a nastavením jasných kvalitatívnych štandardov. A teda minister chce posudzovať udelenie akreditácie na základe odporúčania ním zriadenej komisie. Či je daný subjekt hodný alebo nie takúto aktivitu vykonávať. Tieto subjekty budú, predpokladám, najmä mimovládne organizácie, „príživníci a parazity“, ako ich teda pán Danko naposledy nazval a ako ich táto koalícia pravidelne nazýva. Mimovládne organizácie, ktoré už dnes každodenne suplujú štát práve v tejto oblasti. A napriek vášmu presvedčeniu mimovládne organizácie nie sú konkurenciou štátu, ale teda sú jeho partnerom a mali by byť jeho partnerom. No a ako si ty, Iren, spomínala a naznačovala, ja sa tiež obávam, že ako a kým presne budú tieto kritériá pre odbornosť nastavené. Práve preto, keď poznáme príbeh aktuálneho teda programu my pána ministra, o ktorom tu už zaznelo strašne veľa detailov. Ktorý síce stál 744 000 €, ale varuje pred ním Slovenská komora učiteľov, varuje pred neodbornosťou a školy sa doslova vyzýva, aby sa na akcii nezúčastňovali. Rovnako ako mnoho ďalších odborníkov sa negatívne o tomto projekte vyjadrilo, tak odpustite, ak teda nemáme veľkú dôveru v tento
52. schôdza NR SR - 5.deň - A. dopoludnia
Dátum: 2026-06-01
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

A teda ďakujem aj pánovi kolegovi Pročkovi za ešte nadviazanie. Ja som spomínala, že naozaj je to veľký bizár, že samotný premiér o tomto človeku teda verejne ho nazýval dealerom a teraz naozaj za verejné peniaze vystupuje pred mladými ľuďmi na takejto akcii. Je to skutočne fascinujúce a len to poukazuje na to, ako asi metodicky k tomu celému ministerstvo pristupuje. A je to obrovská škoda. Ďakujem. Ďalší v rozprave vystúpi
49. schôdza NR SR - 15.deň - B. popoludní
Dátum: 2026-05-06
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem teda obom kolegyňám predkladateľkám za tento návrh. Chcem ho určite aj teda touto faktickou poznámkou nejakým spôsobom podporiť. A vy mi aj v tej dôvodovej správe spomínate argument o mzdovej priepasti alebo teda gender A ďakujem teda obom kolegyňám predkladateľkám za tento návrh. Chcem ho určite aj teda touto faktickou poznámkou nejakým spôsobom podporiť a vy mi aj v tej dôvodovej správe spomínate argument o mzdovej priepasti alebo teda gender pay gap a ja si naozaj myslím, že tento zákon je, čo sa tohto týka, špeciálne dôležitý. Na Slovensku zarábajú ženy v priemere o 16 % menej ako muži, podľa tých dát, čo som ja našla. Ale ak sa však pozrieme na kategóriu rodičov v produktívnom veku, tak tento rozdiel sa ešte prehlbuje a nie je to, že by ženy neboli dostatočne ambiciózne, ale je to skôr tou rigiditou práve nášho systému, ktorá doslova trestá matky za to, že sa rozhodli mať deti. Zároveň Slovensko patrí ku krajinám s najdlhšou, alebo teda najdlhším čerpaním rodičovskej dovolenky v EÚ a samozrejme vieme, že čím dlhšie je žena mimo trhu práce, tak tým, ako keby, znie to hrozne, ale ako klesá jej trhová hodnota a teda šanca na nejaký kariérny rast a ten súčasný systém s nízkym príspevkom ženy tak to ako keby uzamyká doma. Čiže, ak by sa takéto čerpanie umožnilo, tak to naozaj podľa mňa vytvorí finančný vankúš na to, aby sa možno mohli vrátiť skôr do toho pracovného procesu, ako si to želajú a naozaj to tým pádom považujem za veľmi dobrý návrh a naozaj budem veľmi rada, ak buď si ho teda niekto z koalície osvojí, alebo ho podporí a ešte raz ďakujem vám. No.
49. schôdza NR SR - 15.deň - A. dopoludnia
Dátum: 2026-05-06
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem aj ja vám obom, teda predkladateľkám, za tento návrh. Zvlášť preto, že ja som tiež celé moje detstvo športovala a, bohužiaľ, som bola svedkom veľmi, veľmi nepríjemnej skúsenosti, ktorú teda ešte nepríjemnejšie bolo potom riešiť a myslím si, že keby takáto legislatíva existovala, tak by tomu do veľkej miery vedela predísť. Ja som sa pozrela, že na Slovensku máme približne 565 detí a mladých ľudí, ktorí sa aktívne venujú organizovanému športu, takže je to vlastne polovica celej populácie do 18 rokov. A podľa Slovenského olympijského a športového výboru až 28 % našich popredných športovcov sa počas svojej kariéry stretlo s nejakou formou obťažovania alebo zneužívania. No a najhoršie na tom je práve to, že len štvrtina týchto obetí o svojej skúsenosti niekomu povie. A práve preto mne sa veľmi páči práve zavedenie A podľa Slovenského olympijského a športového výboru až 28 % našich popredných športovcov sa počas svojej kariéry stretlo s nejakou formou obťažovania alebo zneužívania. No a najhoršie na tom je práve to, že len štvrtina týchto obetí o svojej skúsenosti niekomu povie. A práve preto mne sa veľmi páči práve zavedenie, ako to už aj kolega spomínal, zavedenie tej osoby zodpovednej za ochranu, ako to navrhujete. A ja som fakt presvedčená, že špeciálne v roku 2026 už šport naozaj nie je iba o nejakej krvi, pote a drine za každú cenu, ale že tie športoviská by naozaj mali byť tým akože safe space alebo teda bezpečným miestom, kde sa mladí ľudia a deti naozaj cítia dobre a rešpektované. Takže tento pojem nepovažujem len za nejaký úradnícky termín, ale je to naozaj veľmi dôležité a je to nejaký prísľub toho teda, že tí tréneri a trénerky naozaj sú autoritami, ktorým sa dá dôverovať. Takže áno, ďakujem vám veľmi pekne a teda naozaj tiež určite vyzývam všetkých, aby tento návrh podporili.
49. schôdza NR SR - 13.deň - B. popoludní
Dátum: 2026-05-04
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Ďakujem za slovo. Ďakujem ti, kolega, za tvoj príspevok. Spomínal si presne vedcov a vedkyne, ktorých, teda ja aj tých slovenských, si neskutočne vážim a niekedy ich naozaj obdivujem, pretože si myslím, že by si zaslúžili v 21. storočí oveľa lepšie podmienky na svoj výskum a teda na svoju prácu. Ale ja by som tu aj chcela podotknúť, že toto aj strašne súvisí s akýmkoľvek lákaním talentu, či už zahraničného alebo toho nášho vlastného slovenského, ktorý, ktorý nám už odišiel do zahraničia. A ja, keď nad tým tak rozmýšľam a zažila som to na vlastnej koži s mojimi rovesníkmi, s mojimi mnohými priateľmi, ktorí študujú aj takéto odbory alebo študovali. Ako, keď si niekto pozrie tú tlačovku zo zahraničia, nejaký vedec, vedkyňa, mladá alebo niekto, kto teda ešte ešte niečo takéto študuje a teda počuje tam všetky možné tieto bludy, potom vidí, čo sa tu deje s pandemickou dohodou a teda, že, že Slovensko sa chce teda urobiť takýto krok, tak ako my chceme týchto ľudí nalákať naspäť na to Slovensko, aby toto bolo to miesto, kde naozaj oni ten svoj výskum chcú robiť a kde chcú pôsobiť. Mne to príde tak strašne deštruktívne a za čo, hej? Že, čo z tohto my máme, čo nám to prinesie. Ja som vlastne ešte stále nepočula žiaden argument, že načo je to dobré a teda komu tým prospiete. Takže tak, no, veľmi, veľmi ma to mrzí ako mladého človeka, ako niekoho, kto mnoho týchto mladých vedcov a vedkýň pozná, tak je mi to ľúto.
49. schôdza NR SR - 11.deň - B. popoludní
Dátum: 2026-04-29
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Um. A ďakujem aj za tvoj príspevok. Ja som chcela, ako keby, keďže celé je to tu už také strašne kuriózne, tak poukázať na niektoré kuriozity a paradoxy, ktoré sa týkajú voľby poštou. A napríklad astronauti NASA majú od roku 1997 zákonné právo voliť z vesmíru. Ich hlasovací lístok putuje ako taký zašifrovaný PDF súbor do Houstonu. Takže toľko. A ďalej krajiny ako Francúzsko, Taliansko či Portugalsko majú dokonca v parlamente vyhradené špeciálne kreslá pre poslancov, ktorí zastupujú výhradne občanov žijúcich v zahraničí. V niektorých krajinách, napríklad v Brazílii, je voľba zo zahraničia nielen povolená, ale dokonca povinná pre všetkých dospelých občanov, inak im hrozia pokuty. A Austrálčania žijúci v zahraničí, ak sa na voľbách nezúčastnia, tak štát od nich vyžaduje písomné zdôvodnenie, že prečo. Takže Slovensko patrí momentálne do skupiny krajín, ktoré sú v tejto otázke totálne konzervatívne. Á, ó. Írsko napríklad a Malta sú jedny z mála demokratických krajín v EÚ, ktoré majú veľmi prísne pravidlá. Túto voľbu zo zahraničia neumožňujú. A naopak všetky ostatné krajiny tieto voľby rozširujú kvôli znásobeniu účasti, vníma sa to ako demokratický regres, ak sa takáto voľba obmedzuje, pretože všetci vieme, že moderná spoločnosť je čoraz mobilnejšia a hranice štátov nám dávno nedefinujú to, kam človek patrí a kde sa cíti ako doma a ku ktorej krajine nejakým spôsobom cíti súdržnosť. K tomu. Ďakujem. Pán poslanec Čaučík, nech sa páči.
49. schôdza NR SR - 11.deň - A. dopoludnia
Dátum: 2026-04-29
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

Za tvoj príspevok. Úplne súhlasím a ja teda doplním, že mňa mimoriadne zaujala včerajšia konferencia členov Smeru, kde teda vraveli, že oni presne vedia, ako to s tými študentmi v zahraničí funguje. Povedali síce, že teda v tej situácii neboli, ale že presne vedia, ako to chodí a väčšinou po takejto vete nasleduje absolútny nezmysel a tak tomu aj bolo. Ja som zhodou okolností bola členkou týchto rôznych komunít v zahraničí, v rôznych krajinách. Viem Povedali, že oni presne vedia, ako to s tými študentmi v zahraničí funguje. Povedali síce, že teda v tej situácii neboli, ale že presne vedia, ako to chodí, a väčšinou po takejto vete nasleduje absolútny nezmysel a tak tomu aj bolo. Ja som zhodou okolností bola členkou týchto rôznych komunít v zahraničí, v rôznych krajinách. Viem, ako to funguje. No ale teda oni tam tvrdili, že si týchto študentov v podstate obiehajú, ja neviem, nejakí svedkovia progresívni, ktorí im tam akože berú tie volebné lístky a div nie akože nekrúžkujú za nich. A ako, nehnevajte sa na mňa, ale pre mňa, mne to pripadá tak extrémne absurdné a je to tak strašný výsmech týmto ľuďom. Ako 10 000 ľudí, ktorí hlasujú zo zahraničia, že sú tu súčasťou nejakej masovej manipulácie, to naozaj chcete presviedčať, že sú tak nesvojprávni, že tam potrebujú mať, ja neviem, či sú to naši agenti, alebo koho agenti vyslaní, aby im hovorili, koho tam majú krúžkovať. A teda sa pýtam, čo bude ďalej? Tak nemáme hľadať takýchto agentov v domovoch dôchodcov, v kluboch šachistov? Nemáme zakázať šachistom voliť, lebo sa tam objavilo nejaké takéto podozrenie? Máme automaticky spochybňovať teraz hlas rôznych takýchto kategórií ľudí? Ako ja neviem, možno to v Smere a v Hlase a vo vašich stranách takto funguje, že ste zvyknutí na to, že vás niekto zmanipuluje do rozhodnutia a neprebieha u vás žiadna diskusia a žiadne nejaké normálne svojprávne rozhodovanie, ale ja, na rozdiel od vás, som sa s týmto absolútne nikdy nestretla. A ja vyzývam týchto ľudí v zahraničí, prosím vás, ak ste niečo takéto videli a zažili, napíšte nám to. Ja to tu veľmi rada odprezentujem, ak vás obiehal nejaký svedok progresívny. Ďakujem. Pán poslanec Grendel.
49. schôdza NR SR - 9.deň - B. popoludní
Dátum: 2026-04-27
Poslanec: Gregorová, Gréta (PS)
Druh vystúpenia: Vystúpenie s faktickou poznámkou

V prvom rade teda opozičným kolegom za pochvalu a teda v prvom rade by som chcela ešte raz ten index demokratický, respektíve index Democracy pripomenúť. Odporúčam ho kolegom z koalície si ešte raz prečítať a hlavne vám, pani Matejičková, pretože tam máte presne popísané. Je síce pekné, že sme boli medzi prvými dávno-dávno, lenže odvtedy už veľa rokov prešlo a v tom prieskume to teda bohvieako nevyzerá, takže môžete si tam presne tie dôvody prečítať. Ja som niektoré z nich spomenula. Pán Kéry, ja som nekritizovala to, že sa tie ambasády ako také zrušili, aj keď aj o tom by sme sa mohli baviť, to by nebol až taký problém, lenže v tejto situácii je to obmedzenie to, čo teda, respektíve to, že tam tie ambasády nie sú, je ešte ďalšie obmedzenie pre tých ľudí, ktorí tam žijú kvôli zákazu tej voľby poštou, ktorú ste sem priniesli vy. Takže kvôli tomu som o tom hovorila a hovorili sme o tom viacerí. Takže naozaj, ako ja neviem, vy mi, prosím vás, kolegovia, neodporúčajte, čomu ja sa mám alebo nemám venovať. To myslím, že už síce som mladá, ale mám pomerne dosť veľa rokov, aby som si toto vyhodnotila sama. A áno, dôverujem pánovi Šimečkovi a ja som takisto nijako nedehonestovala naše vysoké školy. Ja si všetkých pedagógov veľmi vážim aj všetkých ľudí, ktorí tu vyštudovali a priala by som im teda oveľa väčší záujem zo strany všetkých týchto vlád, aby tie podmienky, v ktorých študujú, v ktorých robia výskum, mali stokrát lepšie, pretože presne ako ste povedali, sú to kvalitní ľudia a zaslúžili by si to a takýmto spôsobom o nich prídeme. Takže ďakujem vám veľmi pekne. Pani poslankyňa, nech vystupuje v rozprave.